**Adatkezelési Tájékoztató**

**a Grape Solutions Zrt. által közvetlen reklám tartalmú megkeresések küldése céljából a megkeresések természetes személy címzettjeiről kezelt személyes adatokról**

**Bevezetés**

A jelen adatkezelési tájékoztató a Grape Solutions Zrt. részére közvetlen reklám célú megkeresések céljából megadott vagy szükségszerűen a Grape Solutions Zrt. tudomására jutott természetes személyek személyes adatainak a kezelésére vonatkozik.

A tájékoztatóban foglaltak a nem természetes személyekre vonatkozó adatok tekintetében nem alkalmazhatók.

**1. Az Adatkezelő megnevezése, a személyes adat és az Érintett fogalma**

Az Adatkezelő az a jogi személy, amely a személyes adatok kezelésének céljait és eszközeit önállóan, vagy másokkal együtt meghatározza.

**A jelen tájékoztató kapcsán**

Adatkezelő: **Grape Solutions Hungary Zártkörűen Működő Részvénytársaság** (jelen tájékoztatóban a továbbiakban: **Adatkezelő**)

Székhelye: 1023 Budapest, Árpád fejedelem útja 26-28.

Postacím: 1023 Budapest, Árpád fejedelem útja 26-28.

Cégjegyzékszáma: 01-10-047087

Honlapjának címe: https://grape.solutions

E-mail cím:support@grape.hu

Telefonszám: +36 1 880-9200

Adatvédelmi tisztviselő: dr. Józan Flóra

Elérhetősége: Jozan.Flora@nkm.energy

Képviselő: Gárdonyi Zsuzsa adatvédelmi felelős (Gardony.Zsuzsa@grape.solutions )

A jelen tájékoztató szempontjából személyes adat azonosított vagy azonosítható természetes személyre (az "**Érintett**") vonatkozó bármely információ. Azonosítható az a természetes személy, aki közvetlen vagy közvetett módon, különösen valamely azonosító (például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező) alapján azonosítható.

**2. A jelen Adatkezelési Tájékoztató tárgya, az Érintettek és az adatkezelés alapjául szolgáló jogszabályok**

**Jelen Adatkezelési Tájékoztató az Adatkezelő általi közvetlen reklám tartalmú megkeresésekre vonatkozik.**

Az Adatkezelő szerződéses partnerei, korábbi partnerei és potenciális jövőbeli partnerei részére elektronikus úton (e-mail), postai úton és szóban is hírlevelet, reklám tartalmú közvetlen üzletszerzési és marketing célú megkereséseket kíván küldeni, közölni annak érdekében, hogy saját szolgáltatásait, termékeit bemutassa, illetve az általa tartott szakmai rendezvényekre, eseményekre meghívókat küldjön. Adatkezelő ezen megkereséseket minden esetben az adott partner cég kapcsolattartójaként megjelölt természetes személyek részére küldi meg közvetlenül az ő e-mail címükre, vagy postai küldemény esetén az ő nevükre és munkahelyi címükre, a telefonos megkeresések pedig a kapcsolattartók telefonos elérhetőségein keresztül történnek.

Ezen felül mindazon természetes személyek részére, akik az Adatkezelő <https://grape.solutions> honlapján (annak bármely aloldalán) a hírlevél szolgáltatásra feliratkoznak az Adatkezelő e-mailben, illetve ha a feliratkozó más kommunikációs elérhetőségét (pl. telefonszám, postai cím) is megadja ebből a célból, akkor azokon keresztül is rendszeresen hírlevelet kíván küldeni és tájékoztatást nyújtani, melynek során Adatkezelő a szolgáltatásához kapcsolódó technológiai témákról szóló informatív anyagok (cikkek) megküldése mellett Adatkezelő üzletszerzési és marketing célokból saját szolgáltatásait, termékeit is bemutatja a címzettek részére, illetve felhívja az Érintettek figyelmét az Adatkezelő más digitális csatornákon megjelenő marketing kampányaira is.

**A közvetlen reklámcélú megkeresés (gazdasági reklám)** az olyan közlés, tájékoztatás, illetve megjelenítési mód, amely valamely birtokba vehető forgalomképes ingó dolog – ideértve a pénzt, az értékpapírt és a pénzügyi eszközt, valamint a dolog módjára hasznosítható természeti erőket – (a továbbiakban együtt: termék), szolgáltatás, ingatlan, vagyoni értékű jog (a továbbiakban mindezek együtt: áru) értékesítésének vagy más módon történő igénybevételének előmozdítására, vagy e céllal összefüggésben a vállalkozás neve, megjelölése, tevékenysége népszerűsítésére vagy áru, árujelző ismertségének növelésére irányul.

Ha törvény eltérően nem rendelkezik, reklám természetes személynek mint reklám címzettjének közvetlen megkeresése módszerével, így különösen elektronikus levelezés vagy azzal egyenértékű más egyéni kommunikációs eszköz útján – a gazdasági reklámtevékenység alapvető feltételeiről és egyes korlátairólszóló 2008. évi XLVIII. törvényben meghatározott kivétellel – kizárólag akkor közölhető, ha ahhoz a reklám címzettje előzetesen egyértelműen és kifejezetten hozzájárult.

A jelen Tájékoztató az Adatkezelő közvetlen reklámcélú megkeresései kapcsán **az Érintettek önkéntes hozzájáruláson alapuló adatkezelésére vonatkozik.**

Felhívjuk figyelmét arra, hogy adatai kezeléshez nem köteles hozzájárulni, ez a közvetlen reklámcélú megkeresések elmaradását eredményezi.

**A hozzájáruló nyilatkozat bármikor korlátozás és indokolás nélkül, ingyenesen visszavonható.**

A fenti adatkezelésekre vonatkozó főbb jogszabályok:

* az Európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
* az információs önrendelkezési jogról és az információszabadságról szóló 2011. évi CXII. törvény
* a gazdasági reklámtevékenység alapvető feltételeiről és egyes korlátairólszóló 2008. évi XLVIII. törvény

**3. A adatkezelés jogalapja**

Adatkezelésünk jogalapja az Európa Parlament és Tanács (EU) 2016/679 rendelete (**Általános Adatvédelmi Rendelet**) 6. cikk (1) bekezdésének:

* a) pontja (hozzájáruláson alapuló adatkezelés).

**Az adatkezelések részleteit, az adatkelési jogalapokat az egyes adatkezelési célok szerint egyebekben a 12. pontban található táblázat tartalmazza.**

**4. Adatkezelési célok**

Az Érintettek személyes adatai kezelésének alapvető célja: közvetlen reklám tartalmú megkeresések küldése (hírlevél, reklám tartalmú közvetlen üzletszerzési és marketing célú megkeresések saját szolgáltatások, termékek bemutatása, szakmai rendezvényekre, eseményekre szóló meghívók küldése céljából)

**A jelen Adatkezelési Tájékoztató szerinti adatkezelések adatkezelési céljainak részletes meghatározását a 12. pontban található táblázat tartalmazza.**

**5. Kezelt adatok köre, az adatok forrása**

**A jelen Adatkezelési Tájékoztató szerinti adatkezelések keretében kezelt adatok körének meghatározását a 12. pontban található szerinti táblázat tartalmazza.**

A kezelt adatok forrása: Adatkezelő saját adatbázisa, közvetlenül az Érintett, illetve más adatkezelő, pl. az Érintett munkáltatója.

**6. Az adatok megismerésére jogosultak**

**A jelen Adatkezelési Tájékoztató szerinti adatok megismerésére jogosultakat (az Adatkezelő szervezetén belüli megismerésre jogosultak és a külső címzettek) a 12. pontban található táblázat tartalmazza.**

**A 9. pontban részletezett Adatfeldolgozók esetében az Adatkezelő általi adattovábbítások indoka, hogy az Adatfeldolgozók a 9. pontban ismertetett adatfeldolgozói tevékenységeiket el tudják látni.**

**7. A személyes adatok kezelésének, tárolásának időtartama**

A kezelt személyes adatokat– az Érintett ellenkező kérésének hiányában - haladéktalanul töröljük, ha nem a jogszabályokban meghatározott célból történt az adatkezelés, vagy az adatkezelés célja megszűnt. **Az Érintett hozzájárulásával kezelt adatok az Érintett kérésére is bármikor törlésre kerülnek.**

**A jelen Adatkezelési Tájékoztató szerinti adatkezelések időtartamát a 12. pontban található táblázat tartalmazza.**

**8. Adatbiztonság**

Az Adatkezelő kötelezi magát arra, hogy gondoskodik az általa kezelt személyes adatok biztonságáról. A tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembe vételével megteszi azokat a technikai és szervezési intézkedéseket, és kialakítja azokat az eljárási szabályokat, amelyek biztosítják, hogy a felvett, tárolt, illetve kezelt adatok védettek legyenek, illetőleg megakadályozza azok megsemmisülését, jogosulatlan felhasználását és jogosulatlan megváltoztatását.

Az Adatkezelő kötelezi magát arra is, hogy minden olyan harmadik felet, akiknek az adatokat bármilyen jogalappal továbbítja vagy átadja, felhívja, hogy eleget tegyenek az adatbiztonság követelményének.

Az Adatkezelő gondoskodik arról, hogy a kezelt adatokhoz illetéktelen személy ne férhessen hozzá, ne hozhassa nyilvánosságra, ne továbbíthassa, valamint azokat ne módosíthassa, törölhesse. A kezelt adatokat kizárólag az Adatkezelő, valamint alkalmazottai, illetve az általa igénybe vett adatfeldolgozó(k) ismerhetik meg jogosultsági szintek szerint, azokat az Adatkezelő harmadik, az adat megismerésére jogosultsággal nem rendelkező személynek nem adja át.

Az Adatkezelő és Adatfeldolgozó által meghatározott munkakörökhöz rendelten, meghatározott módon, jogosultsági szintek szerint férhetnek hozzá az Adatkezelő, illetve az Adatfeldolgozó munkavállalói a személyes adatokhoz.

Az Adatkezelő az informatikai rendszerek biztonsága érdekében az informatikai rendszereket tűzfallal védi, valamint a külső- és belső adatvesztések megelőzése érdekében víruskereső és vírusirtó programot használ. Az Adatkezelő gondoskodott továbbá arról, hogy a visszaélések megelőzése érdekében bármely formában történő bejövő és kimenő kommunikációt megfelelően ellenőrizze.

Az Adatkezelő, illetve az Adatfeldolgozó a személyes adatokat bizalmas adatként minősíti és kezeli. Az Adatkezelő a különböző nyilvántartásokban elektronikusan kezelt adatállományok védelme érdekében biztosítja, hogy a nyilvántartásokban tárolt adatok – törvényben meghatározott kivételekkel – közvetlenül ne legyenek összekapcsolhatók és az Érintetthez rendelhetők.

Az Adatkezelő a kockázat mértékének megfelelő szintű adatbiztonságot garantálja, ideértve, többek között, adott esetben:

* a személyes adatok álnevesítését és titkosítását,
* a személyes adatok kezelésére használt rendszerek és szolgáltatások folyamatos bizalmas jellegének biztosítását, integritását, rendelkezésre állását és ellenálló képességét (üzemeltetés- és fejlesztésbiztonság, behatolás elleni védelem és felderítés, a jogosulatlan hozzáférés megelőzése)
* fizikai vagy műszaki incidens esetén az arra való képességet, hogy a személyes adatokhoz való hozzáférést és az adatok rendelkezésre állását kellő időben vissza lehet állítani (az adatszivárgás megelőzése; a sérülékenység- és incidenskezelés)
* az adatkezelés biztonságának garantálására hozott technikai és szervezési intézkedések hatékonyságának rendszeres tesztelésére, felmérésére és értékelésére szolgáló eljárást (az üzletfolytonosság fenntartása, kártékony kódok elleni védelme, az adatok biztonságos tárolása, továbbítása, feldolgozása, munkavállalóink biztonsági képzése)

A biztonság megfelelő szintjének meghatározásakor kifejezetten figyelembe kell venni az adatkezelésből eredő olyan kockázatokat, amelyek különösen a továbbított, tárolt vagy más módon kezelt személyes adatok véletlen vagy jogellenes megsemmisítéséből, elvesztéséből, megváltoztatásából, jogosulatlan nyilvánosságra hozatalából vagy az azokhoz való jogosulatlan hozzáférésből erednek.

**9. Adatfeldolgozók**

Az a természetes, vagy jogi személy, amely az Adatkezelő nevében személyes adatokat kezel. Az Ön személyes adataival kapcsolatban adatfeldolgozóként(**"Adatfeldolgozó"**) járnak el az alábbi cégek:

| **Adatfeldolgozó****neve, székhelye, azonosítója** | **Adatfeldolgozó által végzett tevékenység** | **Adatfeldolgozó által kezelt személyes adatok** |
| --- | --- | --- |
| **HubSpot Inc**székhelye:25 First street, 2nd floor, Cambridge, MA 02141, Egyesült Államok azonosítója: EIN/TAX ID: 202632791 |  szerver szolgáltatás | Az Érintett Adatkezelő által kezelt valamennyi adata |

Az adatfeldolgozók a fenti személyes adatokat az Adatkezelővel fennálló szerződésük időtartama alatt és azzal összefüggő, jogszabályban meghatározott időtartamig jogosultak kezelni.

**10. Az adatkezeléssel kapcsolatos jogok és az adatkezeléssel kapcsolatos jogérvényesítési, jogorvoslati lehetőségek**

**10.1. Az adatkezeléssel kapcsolatos jogok**

Az Érintett kérelmezheti az Adatkezelőnél az alábbiakat:

* tájékoztatását személyes adatai kezeléséről (az adatkezelés megkezdését megelőzően, illetve az adatkezelés során)
* hozzáférést személyes adataihoz (személyes adatai adatkezelő általi rendelkezésére bocsátását),
* személyes adatainak helyesbítését, kiegészítését,
* személyes adatainak – a kötelező adatkezelés kivételével – törlését vagy korlátozását (zárolását),
* joga van az adathordozhatósághoz,
* tiltakozhat személyes adatai kezelése ellen.

Az Érintett személy a 10.2. pont szerint, írásban nyújthatja be érintetti kérelmét az Adatkezelő részére. Az Adatkezelő az Érintett jogszerű kérelmét legfeljebb egy hónapon belül teljesíti, és erről az általa megadott elérhetőségre küldött levélben értesíti.

**10.1.1. A tájékoztatás kéréshez való jog (Általános Adatvédelmi Rendelet 13-14. cikkei alapján)**

Az Érintett személy a 10.2. pont szerint írásban kérheti írásban tájékoztatást kérhet az Adatkezelőtől arról, hogy

* milyen személyes adatait,
* milyen jogalapon,
* milyen adatkezelési cél miatt,
* milyen forrásból,
* mennyi ideig kezeli,
* alkalmaz-e adatfeldolgozót, ha igen, az esetleges adatfeldolgozó nevéről, címéről és az adatkezeléssel összefüggő tevékenységéről,
* az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait,
* az esetleges adatvédelmi incidens körülményeiről, hatásairól és az elhárítására megtett intézkedésekről.

**10.1.2. A hozzáféréshez való jog (Általános Adatvédelmi Rendelet 15. cikke alapján)**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a kezelt személyes adataihoz hozzáférést kapjon, és ezt az Adatkezelőtől a 10.2. pont szerint írásban kérheti.

Az Adatkezelő az adatkezelés tárgyát képező személyes adatok másolatát – ha ez nem ütközik más jogszabályi akadályba - az érintett rendelkezésére bocsátja. Ha az Érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

**10.1.3. A helyesbítéshez, kiegészítéshez való jog (Általános Adatvédelmi Rendelet 16. cikke alapján)**

Az Érintett személy a 10.2. pont szerint írásban kérheti, hogy az Adatkezelő módosítsa valamely személyes adatát (például bármikor megváltoztathatja az e-mail címét vagy postai elérhetőségét vagy kérheti, hogy az Adatkezelő által kezelt bármely pontatlan személyes adatát az Adatkezelő helyesbítse).

Figyelembe véve az adatkezelés célját, az Érintett jogosult arra, hogy kérje az Adatkezelő által kezelt hiányos személyes adatai megfelelő kiegészítését.

**10.1.4. A törléshez való jog (Általános Adatvédelmi Rendelet 17. cikke alapján)**

Az Érintett személy a 10.2. pont szerint írásban kérheti az Adatkezelőtől személyes adatainak a törlését.

A személyes adatok törlése alapvetően akkor kérhető, ha adatkezelésünk az Ön hozzájárulásán alapul, pl. hozzájárulását adta ahhoz, hogy adatait (telefonszám, e-mail cím) kapcsolattartás céljából kezeljük. Ilyen esetben személyes adatait töröljük.

Ha személyes adatait szerződés teljesítése céljából, vagy jogszabály alapján adta meg, ezen személyes adatok ezzel összefüggő kezelése a szerződés megszűnésével nem szűnik meg automatikusan, illetve a törlési kérelmét sem tudjuk teljesíteni.

Ebben az esetben a vonatkozó jogszabályok szerint személyes adatait a szerződés megszűnésétől követően is kezelnünk kell a jelen Adatkezelési tájékoztatóban foglalt adatkezelési időtartamig.

**10.1.5. A zároláshoz (adatkezelés korlátozásához) való jog (Általános Adatvédelmi Rendelet 18. cikke alapján)**

Az Érintett személy a 10.2. pont szerint írásban kérheti, hogy a személyes adatait az Adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával).

A zárolás addig tart, amíg az Érintett által megjelölt indok szükségessé teszi az adatok tárolását.

Az adat zárolását kérheti az Érintett például abban az esetben, ha úgy gondolja, hogy a beadványát az Adatkezelő jogellenesen kezelte, azonban az általa kezdeményezett hatósági vagy bírósági eljárás érdekében szükséges az, hogy a beadványt az Adatkezelő ne törölje.

Ebben az esetben a hatóság vagy a bíróság megkereséséig az Adatkezelő tovább tárolja a személyes adatot (például az adott beadványt), ezt követően törli az adatokat.

**10.1.6. Adathordozhatósághoz való jog (Általános Adatvédelmi Rendelet 20. cikke alapján)**

Az Érintett személy a 10.2. pont szerint írásban kérheti, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az Adatkezelő, ha:

* az adatkezelés azÁltalános Adatvédelmi Rendelet 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy
* a 6. cikk (1) bekezdésének b) pontja szerinti szerződésen alapul; és
* az adatkezelés automatizált módon történik.

**10.1.7. A tiltakozáshoz való jog (Általános Adatvédelmi Rendelet 21. cikke alapján)**

Az Érintett személy a 10.2. pont szerint írásban tiltakozhat személyes adatainak azÁltalános Adatvédelmi Rendelet a 6. cikk (1) bekezdésének f) pontja szerinti, az Adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Ebben az esetben az Adatkezelő a személyes adatokat nem kezeli tovább, kivéve, ha az Adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az Érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**10.2. Az adatkezeléssel kapcsolatos jogérvényesítési, jogorvoslati lehetőségek**

**Az Adatkezelő megkeresése**

Javasoljuk, hogy a bírósági vagy hatósági eljárás kezdeményezése előtt az Adatkezelőnek legyen szíves elküldeni a személyes adatai kezelésével kapcsolatos megkeresését, panaszát, hogy azt kivizsgálhassuk és megnyugtatóan orvosolhassuk, illetve 10.1. pont szerinti valamely kérelmét, igényét – annak megalapozottsága esetén - teljesíthessük.

Az Adatkezelő az Érintett 10.1. pont szerinti valamely adatkezeléssel kapcsolatos jogának érvényesítése, adatkezeléssel kapcsolatos tájékoztatás kérése, illetve adatkezeléssel kapcsolatos tiltakozása és panasza esetén indokolatlan késedelem nélkül, a mindenkori jogszabályokban által előírt időn belül vizsgálja ki az ügyet, intézkedik a megkereséssel kapcsolatban és nyújt tájékoztatást az ügyben az Érintett személy részére. Szükség esetén, figyelembe véve a megkeresés összetettségét és a megkeresések számát, ez a határidő a jogszabályban írtak szerint meghosszabbítható.

Ha az érintett elektronikus úton nyújtotta be a megkeresést, a tájékoztatást lehetőség szerint elektronikus úton adjuk meg, kivéve, ha az Érintett azt másként kéri. Ha az Adatkezelő nem tesz intézkedést az Érintett megkeresése alapján késedelem nélkül, de legkésőbb a jogszabályban meghatározott határidőben, tájékoztatja az Érintettet az intézkedés elmaradásának, a kérelem teljesítése megtagadásának okairól, valamint arról, hogy az Érintett az alábbiak szerint bírósági vagy hatósági eljárást kezdeményezhet ügyében.

**Az adatkezeléssel kapcsolatos jogai érvényesítése érdekében vagy amennyiben az Adatkezelő által kezelt adataival kapcsolatban bármilyen kérdése, kételye van, illetve adataival kapcsolatban felvilágosítást kér, panaszt kíván előterjeszteni vagy a 10.1. pont szerinti valamely jogával kíván élni, ezt megteheti ún. érintetti kérelemként írásban hagyományos levélben, e-mailben az 1. pontban meghatározott Adatkezelő(k) elérhetőségein keresztül.**

**Bírósági eljárás kezdeményezése**

Az Érintett az Adatkezelő, illetve – az adatfeldolgozó tevékenységi körébe tartozó adatkezelési műveletekkel összefüggésben – az adatfeldolgozó ellen bírósághoz fordulhat, ha megítélése szerint az adatkezelő, illetve az általa megbízott vagy rendelkezése alapján eljáró adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A per elbírálása a törvényszék hatáskörébe tartozik. A per – az Érintett választása szerint – az Érintett lakóhelye vagy tartózkodási helye szerinti illetékes törvényszék előtt is megindítható.

**Hatósági eljárás kezdeményezése**

Az Érintett a Nemzeti Adatvédelmi és Információszabadság Hatóságnál (1055 Budapest, Falk Miksa u. 9-11., postacím: 1363 Budapest, Pf.: 9.; honlap: <http://naih.hu>; telefon: +36-1-391-1400; fax: +36-1-391-1410; e-mail: ugyfelszolgalat@naih.hu) jogainak érvényesítése érdekében vizsgálatot, illetve hatósági eljárás lefolytatását kezdeményezhet arra hivatkozással, hogy a személyes adatai kezelésével kapcsolatban jogsérelem következett be, vagy annak közvetlen veszélye fennáll, így különösen,

* ha véleménye szerint az Adatkezelő a 10.1. pontban meghatározott érintetti jogainak érvényesítését korlátozza vagy ezen jogainak érvényesítésére irányuló kérelmét elutasítja (vizsgálat kezdeményezése), valamint
* ha megítélése szerint személyes adatainak kezelése során az Adatkezelő, illetve az általa megbízott vagy rendelkezése alapján eljáró adatfeldolgozó megsérti a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírásokat (hatósági eljárás lefolytatásának kérelmezése).

**11. Egyéb**

A jelen Adatkezelési Tájékoztatóban részletezett személyes adat kezelés során automatizált döntéshozatal, profilalkotás nem történik.

 Amennyiben az adatkezelés során személyes adatok kerülnek továbbításra harmadik országba vagy nemzetközi szervezetek részére, úgy ezen adattovábbítás(ok)ra csak az Általános Adatvédelmi Rendelet rendelkezéseinek betartása mellett kerülhet sor az Általános Adatvédelmi Rendelet által garantált védelmi szint betartásával.

A jelen Adatkezelési Tájékoztató elérhető a <https://grape.solutions/privacy-policy/> oldalon

Az Adatkezelő fenntartja a jogot, hogy a jelen tájékoztatót egyoldalúan, a jövőre nézve módosítsa. A módosításokról az Érintetteket az Adatkezelő a weblapján keresztül tájékoztatja.

**12. Az adatkezelés(ek) részletes leírása**

|  |  |  |  |  |  |
| --- | --- | --- | --- | --- | --- |
| **Az adatkezelés célja** | **A kezelt adatok köre** | **Az adatkezelés jogalapja** | **Az adatkezelés időtartama** | **Az adatok megismerésére jogosultak, címzettek****(ha vannak)** | **Közlés célja****(ha van címzett)** |
| **Közvetlen reklám tartalmú (üzletszerzési és marketing célú) megkeresések küldése**(például hírlevél, rendezvény meghívók, egyéb reklám tartalmú közvetlen üzletszerzési illetve marketing célú megkeresések) | A múltbeli, jelenlegi és jövőbeli potenciális szerződő partnerek kapcsolattartói, mint Érintettek esetében:* Neve
* Munkahelye,
* Beosztása
* Értesítési címe
* Telefonszáma
* E-mail címe

A <https://grape.solutions> honlapon a hírlevél szolgáltatásra feliratkozó Érintettek esetében: - vezeték név és utónév- e-mail cím- Érintett által esetleg megadott más kommunikációs csatornák (pl. telefonszám, postai cím)- érdeklődési kör, azaz annak a témának a megjelölése amire nézve az érintett hírlevelet, reklám tartalmú értesítéseket kíván kapni. | **Általános Adatvédelmi Rendelet** 6. cikk (1) bekezdésének a) pontja (az Érintett hozzájárulása) | Ha az Érintett hozzájárulását visszavonja, akkor a személyes adatokat jelen tájékoztatóban írtak szerint haladéktalanul törölni kell.Amennyiben az adatkezelés célja megszűnt (Adatkezelő már nem küld több közvetlen reklám célú megkeresést) Adatkezelő az adatokat haladéktalanul törli. | Az Adatkezelőnél az adatok megismerésére jogosultak az Adatkezelő vezérigazgatója, a sales munkatársak és a back office munkatársak.Adatkezelő részére nyújtott szerverszolgáltatás céljából | **HubSpot Inc** adatfeldolgozó |